**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. március 02-án tartandó rendkívüli ülésére**

Az előterjesztés tárgya: **A „Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának lezárásáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/647-……./2023

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. március 01.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez –**

**A „Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának lezárásáról**

Tisztelt Képviselő-testület!

A 2023. január 26-án megtartott ülésen a Testület a 14/2023. (I.26.) Kt. számú határozatával elfogadta a TOP 1.4.1.-15-SB1-2016-00032 kódszámú „Varázsceruza Óvoda Infrastrukturális fejlesztés” című pályázathoz kapcsolódó közbeszerzési eljárás lefolytatásához szükséges dokumentumokat, mely eljárás ajánlattételi határideje 2023. február 17. 10:00 volt. Az eljárás során voltak kiegészítő tájékoztatáskérések, melyek megválaszolásai határidőn belül megtörténtek.

Az ajánlattételi határidőig 7 Ajánlattevőtől érkezett be ajánlat. Az ajánlatok áttekintése után felvilágosítás kérés és számítási hiba javítása került kiküldésre 7 Ajánlattevő részére, melyet a három Ajánlattevő nem teljesített, ezért a Képviselő-testület 2023. február 23-án tartott ülésén közbenső döntéssel elfogadta a Bíráló Bizottság javaslatát és érvénytelenítette az ajánlatukat. A Bíráló Bizottság hiánypótlást írt ki a két legjobb ajánlatot adó cég részére a **MAGYAR GENERÁL ÉPÍTŐ Korlátolt Felelősségű Társaság** (3535 Miskolc, Székely utca 7.) és a **Muki-Épker Korlátolt Felelősségű Társaság** (4440 Tiszavasvári, Mihálytelep 1.) részére. A hiánypótlás teljesítési határideje 2023. március 01. 11:00 volt. A hiánypótlásnak mind a két Ajánlattevő eleget tett. A Bíráló Bizottság tagjai 2023. március 01. napján megtartott bíráló bizottsági ülésén megállapították, hogy a két ajánlattevő közül a legjobb árajánlatot a **MAGYAR GENERÁL ÉPÍTŐ Korlátolt Felelősségű Társaság** adta, a 2. legjobb ajánlatot pedig a **Muki-Épker Korlátolt Felelősségű Társaság** adta. Ezért javasolja a szerződéskötést a **MAGYAR GENERÁL ÉPÍTŐ Korlátolt Felelősségű Társasággal.** Abban az esetben, **ha a nyertes Ajánlattevő elállna a szerződés aláírásától, úgy a vállalkozási szerződést a 2. legjobb Ajánlattevővel kösse meg a Muki-Épker Korlátolt Felelősségű Társasággal.**

Megkérem a Tisztelt Képviselő-testületet, hogy a beruházás megvalósításához szükséges közbeszerzési eljárás lezárásáról - határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. március 01.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (III.2) Kt. számú**

**határozata**

**A „Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Megállapítom – elfogadva a Bírálóbizottság döntési javaslatát -** hogy a **„A Tiszavasvári Varázsceruza Óvoda infrastrukturális fejlesztése”** című TOP 1.4.1-15-SB1-2016-00032 projekt azonosítójú Támogatói Szerződés szerinti támogatásból megvalósuló **Varázsceruza Óvoda fejlesztése tárgyban** lefolytatott **közbeszerzési eljárásban** **a** **MAGYAR GENERÁL ÉPÍTŐ Korlátolt Felelősségű Társaság** (3535 Miskolc, Székely utca 7.) és a **Muki-Épker Korlátolt Felelősségű Társaság** (4440 Tiszavasvári, Mihálytelep 1.) **ajánlattevők ajánlata érvényes.**
2. **Megállapítom – elfogadva a Bírálóbizottság döntési javaslatát -** hogy a **„A Tiszavasvári Varázsceruza Óvoda infrastrukturális fejlesztése”** című TOP 1.4.1-15-SB1-2016-00032 projekt azonosítójú Támogatói Szerződés szerinti támogatásból megvalósuló **Varázsceruza Óvoda fejlesztése tárgyban** lefolytatott **közbeszerzési eljárásban** a legjobb ár-érték arányra tekintettela **nyertes Ajánlattevő** **a MAGYAR GENERÁL ÉPÍTŐ Korlátolt Felelősségű Társaság** (3535 Miskolc, Székely utca 7.) **nettó** 70.488.302,- Ft **+ áfa összegű ajánlati árral, a második legjobb Ajánlattevő** a **Muki-Épker Korlátolt Felelősségű Társaság** (4440 Tiszavasvári, Mihálytelep 1.) **nettó** 72.077.000,- Ft **+ áfa összegű ajánlati árral.**
3. **Megállapítom,** hogy a **„A Tiszavasvári Varázsceruza Óvoda infrastrukturális fejlesztése”** című TOP 1.4.1-15-SB1-2016-00032 projekt azonosítójú Támogatói Szerződés szerinti támogatásból megvalósuló **Varázsceruza Óvoda fejlesztése tárgyban** lefolytatott **közbeszerzési eljárás** **eredményes.**
4. **Felkéri a polgármestert, hogy:**

**- a döntésről tájékoztassa az Ajánlattevőket,**

**- a kivitelezéshez szükséges Vállalkozási szerződést írja alá a nyertes Ajánlattevővel. Ha nyertes Ajánlatadó eláll a szerződés aláírásától, úgy a második legjobb ajánlatot adóval.**

**Határidő**: azonnal **Felelős:** Szőke Zoltán polgármester